આ સાત દેશોએ સાથે મળીને કાઉન્સિલની રચના કરી, દ્રષ્ટિહીનો માટે રમતના નિયમો અને રમત સાથે જોડાયેલા ઉપકરણો અંગે ચર્ચા કરી. અને 1998માં દ્રષ્ટિહીનો માટેના પ્રથમ ક્રિકેટ વર્લ્ડકપની બ્લૂ પ્રિન્ટ તૈયાર થઇ ગઇ. દિલ્હીમાં આયોજીત પ્રથમ ક્રિકેટ વર્લ્ડકપની ફાઇનલ મેચ સાઉથ આફ્રિકા અને પાકિસ્તાન વચ્ચે રમાઇ જેમાં સાઉથ આફ્રિકાની જીત થઇ. ઉલ્લેખનીય છે કે, આ ટૂર્નામેન્ટ માટે ભારત સરકારે 50 લાખ રૂપિયા આપવાનું વચન આપ્યુ હતું પણ ટૂર્નામેન્ટ આયોજીત થઇ ત્યારે અણીના સમયે ભારત સરકારે પ્રાયોજકોમાંથી પોતાનું નામ પાછું ખેંચી લીધું. અન્ય નાના નાના સમર્થકો પાસેથી ફંડની વ્યવસ્થા કરવામાં આવી. જૉર્જ જણાવે છે કે, આવી કટોકટીના સમયે ગ્વાલિયરના મહારાજા માધવ રાવ સિંધિયાની સરકારે દ્રષ્ટિહીનો માટેના પ્રથમ ક્રિકેટ વર્લ્ડ કપ માટે 20 લાખ રૂપિયાની મદદ કરી.